Okresná prokuratúra Bratislava III 
Vajnorská 47, 832 77 Bratislava 3

Sp. zn. : 1 Pv 1054/13/1103	Bratislava III, 21.4.2015
EEČ : 2-10-108-2015

U Z N E S E N I E

Trestná vec:	obvinený XXXXX  
Prečin:	Nedovolená výroba omamných a psychotropných látok, jedov alebo prekurzorov, ich držanie a obchodovanie s nimi podľa § 171 odsek 1 Trestného zákona číslo 300/2005 Zbierky zákonov v znení zákona číslo 334/2012 Zbierky zákonov

Rozhodol: 	prokurátorka Okresnej prokuratúry Bratislava III
Podľa § 217 odsek 1 Trestného poriadku vyslovujem, že obvinený:
1.	XXXXX
	dátum narodenia: XXXXX
	miesto narodenia: XXXXX
	rodné priezvisko: XXXXX
	trvalé bydlisko: XXXXX
sa v skúšobnej dobe, určenej uznesením prokurátora Okresnej prokuratúry Bratislava III zo dňa 21.4.2015, spisová značka 1 Pv 1054/13/1103, ktorým podľa § 216 odsek 1 Trestného poriadku podmienečne zastavil trestné stíhanie, osvedčil.
Podľa ustanovenia § 217 odsek 4 Trestného poriadku právoplatnosťou tohto rozhodnutia alebo uplynutím lehoty uvedenej v odseku 2 nastávajú účinky zastavenia trestného stíhania (§ 9 odsek 1, písmeno e).
v čase o 13.20 h dňa 25.11.2013 v Senci na ulici Jánošíkova bol kontrolovaný hliadkou PMJ KR PZ Bratislava pod volacím znakom Fatra - 49, pričom po predchádzajúcom riadnom poučení bol podľa ustanovenia § 8 ods. 2 Zákona č. 171/1993 Z.z. o Policajnom zbore vyzvaný na vydanie vecí pochádzajúcich z trestnej činnosti a omamných alebo psychotropných látok, pričom následne dobrovoľne vydal 1 ks alobalu s obsahom neznámej zelenej sušenej rastliny, o ktorej uviedol, že sa jedná o marihuanu – rastlinu z rodu Cannabis, pričom  podľa Znaleckého posudku č. PPZ-KEU-BA-EXP-2013/17101 alobal obsahoval 602 mg konope, ktoré obsahovalo viac ako 20 mg účinnej látky THC a uvedené množstvo marihuany sa považuje za minimálne dve obvykle jednorazové dávky drogy, pričom rastlina rodu  Cannabis je v zmysle Zákona č. 139/1998 Z.z. zaradená do I. skupiny omamných látok, 

a ktorého trestné stíhanie bolo uznesením prokurátorky Okresnej prokuratúry pre Bratislavu III sp. zn. 1Pv 1054/13-7 zo dňa 20.01.2014 v zmysle § 216 ods. 1 Tr. poriadku  podmienečne zastavené, v zmysle § 216 ods. 2 Tr. poriadku bola obvinenému uložená skúšobná doba vo výmere 1 rok . Predmetné uznesenie nadobudlo právoplatnosť dňom 22.02.2014,

Uznesením prokurátora Okresnej prokuratúry Bratislava III zo dňa 21.4.2015, spisová značka 1 Pv 1054/13/1103, bola určená obvinenému skúšobná doba v trvaní 12 mesiacov.
Odôvodnenie:
Prokurátorka Okresnej prokuratúry pre Bratislavu III uznesením sp. zn.  1Pv 1054/13 zo dňa 20.01.2014 podľa § 216 ods. 1 Tr. poriadku podmienečne zastavila trestné stíhanie obv. XXXXX  pre prečin nedovolenej výroby omamných látok, psychotropných látok, jedov alebo prekurzorov, ich držanie a obchodovanie s nimi podľa § 171 ods. 1 Tr. zákona, ktorého sa dopustili na vyššie uvedenom skutkovom základe.

	Podľa § 216 ods. 2 Tr. poriadku určila prokurátorka okresnej prokuratúry obv. XXXXX skúšobnú dobu vo výmere 1 rok, ktorá začala plynúť od právoplatnosti uvedeného uznesenia dňom 22.02.2014.
 
	Obvinený XXXXX v skúšobnej dobe viedol riadny život, nedopustil sa žiadnej ďalšej trestnej činnosti /vyžiadaný odpis registra trestov/. Splnil tak podmienky pre vyslovenie osvedčenia.

	Podľa § 217 ods. 1 Tr. poriadku ak obvinený v priebehu skúšobnej doby viedol riadny život, splnil povinnosť nahradiť spôsobenú škodu a vyhovel aj ďalším uloženým obmedzeniam a povinnostiam, prokurátor rozhodne, že sa obvinený osvedčil. Inak rozhodne, a to aj počas skúšobnej doby, že sa v trestnom stíhaní pokračuje.

	Podľa § 217 ods. 4 Tr. poriadku právoplatnosťou rozhodnutia o tom, že sa obvinený osvedčil, nastávajú účinky zastavenia trestného stíhania podľa § 9 ods. 1 písm. e/ Tr. poriadku.

	Nakoľko boli splnené všetky podmienky pre postup podľa § 217 odsek 1 Tr. poriadku, rozhodla som  tak, ako je uvedené vo výrokovej časti tohto uznesenia.

Poučenie:
Proti tomuto uzneseniu je prípustná sťažnosť, ktorú možno podať u prokurátora okresnej prokuratúry do troch dní od oznámenia uznesenia. Sťažnosť má odkladný účinok. (§ 185 a nasl. Tr. por.)

JUDr. Henrieta Tumová
prokurátorka